
Naslov: TPV automotive je prejel zlato priznanje GZS za inovacijo
Tekst za voditelja:

Iz Brežic Novinar GORAN ROVAN

Snemalec in montažer MILOŠ ŠANTEK

BREŽICE

V družbi TPV automotive, ki je razvojni dobavitelj avtomobilske industrije in se je letos iz Novega mesta preselila v Brežice, že vrsto let spodbujajo inovacijsko dejavnost. In to zelo uspešno, saj so inovacije zaposlenih deležne številčnih priznanj in nagrad. Tako so letos med drugim osvojili tudi zlato nacionalno priznanje Gospodarske zbornice Slovenije, ki jih ta podeljuje najinovativnejšim podjetjem in inovatorjem. Gre za štiriletni razvoj lahkega tankostenskega nosilca kolesa, podvrženega visokim dinamičnim obremenitvam za celotno platformo vozil BMW, ki ga naj bi dobavljali naslednjih 12 let. Ta inovacija predstavlja prebojno inovacijo na globalni ravni, na kar so v družbi zelo ponosni.

TPV AUTOMOTIVE JE PREJEL ZLATO PRIZNANJE GZS ZA INOVACIJO
GRE ZA RAZVOJ LAHKEGA TANKOSTENSKEGA NOSILCA KOLESA BMW

DR. IVAN ERENDA
DIREKTOR TPV AUTOMOTIVE
»Gre v bistvu za nosilec kolesa BMW. Se pravi gre za platformo za vsa vozila na prednji pogon. Tukej smo dejansko izboljšal vozno dinamiko, hkrati bistveno zmanjšal težo izdelka. Na ta način bomo dejansko olajšal okolje za približno 124 tisoč ton Co2 emisij, kar je v današnjih časih neprecenljivo.«
